AHK România: Este nevoie de investiții masive în dezvoltarea rețelelor și a capacităților de stocare din energie
Modernizarea și dezvoltarea rețelelor de transport și distribuție a energiei pentru care este nevoie de o finanțare estimată între 9,2 și 11,5 miliarde euro și realizarea a unor capacități de stocare de minimum 1,2 Gigawați (GW) până în anul 2030, reprezintă obiectivele principale din infrastructura energetică a României, au afirmat, ieri, participanții la conferința cu tema 'Dezvoltarea infrastructurii pentru producția, stocarea și furnizarea energiei din surse regenerabile', eveniment organizat la București de Camera de Comerț și Industrie Româno-Germană (AHK România).